CELEX: 32019D1254
Language: lt
Date: 2019-07-22 00:00:00
Title: 2019 m. liepos 22 d. Komisijos įgyvendinimo sprendimas (ES) 2019/1254 dėl žaislų saugai taikomų darniųjų standartų, parengtų siekiant užtikrinti Europos Parlamento ir Tarybos direktyvos 2009/48/EB įgyvendinimą

23.7.2019   
               
               
                  LT
               
               
                  Europos Sąjungos oficialusis leidinys
               
               
                  L 195/43
               
            
         KOMISIJOS ĮGYVENDINIMO SPRENDIMAS (ES) 2019/1254
         2019 m. liepos 22 d.
         dėl žaislų saugai taikomų darniųjų standartų, parengtų siekiant užtikrinti Europos Parlamento ir Tarybos direktyvos 2009/48/EB įgyvendinimą
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (1), ypač į jo 10 straipsnio 6 dalį,
         kadangi:
         
                     (1)
                  
                  
                     remiantis Europos Parlamento ir Tarybos direktyvos 2009/48/EB (2) 13 straipsniu, daroma prielaida, kad žaislai, atitinkantys darniuosius standartus arba jų dalis, kurių nuorodos yra paskelbtos Europos Sąjungos oficialiajame leidinyje, atitinka reikalavimus, kuriuos apima minėti standartai arba jų dalys, kaip nustatyta tos Direktyvos 10 straipsnyje ir II priede;
                  
               
                     (2)
                  
                  
                     2009 m. liepos 9 d. raštu Nr. M/445 Komisija pateikė prašymą Europos standartizacijos komitetui (CEN) ir Europos elektrotechnikos standartizacijos komitetui (Cenelec) dėl naujų darniųjų standartų parengimo ir galiojančių darniųjų standartų peržiūros siekiant užtikrinti Direktyvos 2009/48/EB įgyvendinimą. Direktyvos 2009/48/EB II priedo I dalies 11 punkte nustatyti specialūs saugos reikalavimai judumo žaislams;
                  
               
                     (3)
                  
                  
                     batutai – namuose skirti naudoti žaislai, kurių atraminė struktūra judant lieka stacionari ir kurie, visų pirma, yra skirti vaikams šokinėti. Taigi, vadovaujantis Direktyvos 2009/48/EB 3 straipsnio 21 punktu, jie yra judumo žaislai;
                  
               
                     (4)
                  
                  
                     CEN, remdamasis 2009 m. liepos 9 d. prašymu Nr. M/445, peržiūrėjo darnųjį standartą EN 71–14:2014+A1:2017 dėl namuose skirtų naudoti batutų, kurio nuoroda buvo paskelbta Europos Sąjungos oficialiajame leidinyje (3), siekdamas taip pat užtikrinti į žemę įkasamų batutų, kurių rinkai pateikiama vis daugiau, saugą. Tokiu būdu buvo priimtas darnusis standartas EN 71–14:2018 dėl namuose skirtų naudoti batutų;
                  
               
                     (5)
                  
                  
                     Komisija kartu su CEN įvertino, ar CEN parengtas darnusis standartas EN 71–14:2018 dėl namuose skirtų naudoti batutų atitinka 2009 m. liepos 9 d. prašymą Nr. M/445;
                  
               
                     (6)
                  
                  
                     darnusis standartas EN 71–14:2018 atitinka jame reglamentuojamus ir Direktyvoje 2009/48/EB nustatytus reikalavimus. Todėl šio standarto nuorodą tikslinga paskelbti Europos Sąjungos oficialiajame leidinyje;
                  
               
                     (7)
                  
                  
                     darniuoju standartu EN 71–14:2018 pakeičiamas darnusis standartas EN 71–14:2014+A1:2017. Todėl reikėtų panaikinti to standarto nuorodą Europos Sąjungos oficialiajame leidinyje. Siekiant suteikti žaislų gamintojams pakankamai laiko savo gaminius pritaikyti prie peržiūrėtų darniojo standarto EN 71–14:2018 specifikacijų, būtina atidėti darniojo standarto EN 71–14:2014+A1:2017 nuorodos panaikinimą;
                  
               
                     (8)
                  
                  
                     nuo darniojo standarto nuorodos paskelbimo Europos Sąjungos oficialiajame leidinyje dienos to standarto laikymasis leidžia daryti atitikties Sąjungos derinamuosiuose teisės aktuose nustatytiems atitinkamiems esminiams reikalavimams prielaidą. Todėl šis sprendimas turėtų įsigalioti jo paskelbimo dieną,
                  
               PRIĖMĖ ŠĮ SPRENDIMĄ:
         
            1 straipsnis
            Šio sprendimo I priede nurodyta žaislų saugai taikomo darniojo standarto, parengto siekiant užtikrinti Direktyvos 2009/48/EB įgyvendinimą, nuoroda skelbiama Europos Sąjungos oficialiajame leidinyje.
         
         
            2 straipsnis
            Šio sprendimo II priede nurodyta žaislų saugai taikomo darniojo standarto, parengto siekiant užtikrinti Direktyvos 2009/48/EB įgyvendinimą, nuoroda Europos Sąjungos oficialiajame leidinyje panaikinama nuo tame priede nurodytos datos.
         
         
            3 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2019 m. liepos 22 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 316, 2012 11 14, p. 12.
         
         
            (2)  2009 m. birželio 18 d. Europos Parlamento ir Tarybos direktyva 2009/48/EB dėl žaislų saugos (OL L 170, 2009 6 30, p. 1).
         
            (3)  OL C 282, 2018 8 10, p. 3.
         
      
      
         
            I PRIEDAS
            
                        Nr.
                     
                     
                        Standarto nuoroda
                     
                  
                        1.
                     
                     
                        EN 71–14:2018 Žaislų sauga. 14 dalis. Batutai, skirti naudoti namuose
                     
                  
      
      
         
            II PRIEDAS
            
                        Nr.
                     
                     
                        Standarto nuoroda
                     
                     
                        Panaikinimo data
                     
                  
                        1.
                     
                     
                        EN 71–14:2014+A1:2017 Žaislų sauga. 14 dalis. Batutai, skirti naudoti namuose
                     
                     
                        2020 m. sausio 22 d.